Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τη θέσπιση μέτρων που θα εφαρμοστούν το 2001 για την αποκατάσταση του αποθέματος γάδου στην Θάλασσα Ιρλανδίας (Διαίρεση VIIα ICES)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Οι επιστημονικές συμβουλές που παρασχέθηκαν τον Νοέμβριο του 1999 από το Διεθνές Συμβούλιο για την Εξερεύνηση της Θάλασσας έδειξαν ότι η ποσότητα ώριμης ηλικίας γάδου στην Θάλασσα Ιρλανδίας βρίσκεται σε χαμηλό επίπεδο σε σύγκριση με το παρελθόν και η ποσότητα αυτή είναι πιθανόν να μειωθεί ακόμη περισσότερο το 2001. Tο γεγονός αυτό προκαλεί ανησυχίες ότι το απόθεμα αυτό μπορεί να βρίσκεται σε τέτοια κατάσταση ώστε να μη μπορεί να ανανεωθεί άμεσα μέσο της αναπαραγωγής.

Έχουν ήδη ληφθεί μέτρα για την προστασία του ώριμης ηλικίας γάδου κατά τη διάρκεια της περιόδου αναπαραγωγής του 2000 προκειμένου να μπορέσει να παραγάγει όσον το δυνατόν περισσότερα ωά με την ελπίδα ότι αυτό θα έχε ως αποτέλεσμα την γέννηση άφθονου γάδου και φέτος. Παρόμοιοι όροι πρέπει να θεσπιστούν κατά τη διάρκεια της περιόδου αναπαραγωγής του 2001.

2000/0292 (CNS)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τη θέσπιση μέτρων που θα εφαρμοστούν το 2001 για την αποκατάσταση του αποθέματος γάδου στην Θάλασσα Ιρλανδίας (Διαίρεση VIIα ICES)

ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,

Έχοντας υπόψη:

συνθήκη για ίδρυση της Ευρωπαϊκή Κοινότητας και ιδίως το άρθρο 37,

την πρόταση της Επιτροπής [1],

[1] ΕΕ C , , p. .

τη γνώμη του Ευρωπαϊκού Κοινοβουλίου [2],

[2] ΕΕ C , , p. .

Εκτιμώντας τα εξής:

(1) Τον Noέμβριο του 1999, το Διεθνές Συμβούλιο για την Εξερεύνηση της Θάλασσας (ICES) ανέφερε ότι το απόθεμα γάδου στην Θάλασσα Ιρλανδίας (Διαίρεση VIIα ICES) διατρέχει σοβαρό κίνδυνο κατάρρευσης.

(2) Οι συμβουλές του ICES έδειξαν επίσης ότι οι ποσότητες ώριμης ηλικίας γάδου στην Θάλασσα Ιρλανδίας θα παραμείνουν σε πολύ χαμηλό επίπεδο κατά τη διάρκεια του 2000 και 2001.

(3) Ο κανονισμός της Επιτροπής (EΚ) αριθ. 304/2000 της 9ης Φεβρουαρίου 2000, για την θέσπιση μέτρων για την αποκατάσταση του αποθέματος γάδου στην Θάλασσα Ιρλανδίας (Διαίρεση VIIα ICES) [3], όπως τροποποιήθηκε την τελευταία φορά από τον κανονισμό (EΚ) αριθ. 660/2000 [4], θέσπισε μέτρα για τη προστασία των ώριμης ηλικίας γάδων κατά τη διάρκεια της περιόδου αναπαραγωγής του 2000.

[3] ΕΕ L 35, της 10.2.2000, σ.10.

[4] ΕΕ L 80, της 31.3.2000, σ.14.

(4) Κατά τη διάρκεια της περιόδου εφαρμογής των μέτρων αυτών, πραγματοποιήθηκε περαιτέρω επιστημονική εργασία και αποκτήθηκε πρακτική εμπειρία από την οποία συνάγεται ότι οι συγκεκριμένοι όροι που εφαρμόστηκαν το 2000 πρέπει να τροποποιηθούν για το 2001.

(5) Ως εκ τούτου, θα πρέπει να θεσπιστούν για το 2001 παρόμοιοι όροι προς εκείνους που θεσπίστηκαν για το 2000.

(6) Συγκεκριμένα, επιτρέπονται τώρα δύο τύποι αλιείας, οι οποίοι είχαν προηγουμένως απαγορευθεί σε μία περιοχή της Θάλασσας Ιρλανδίας.

(7) Επιπροσθέτως, οι τύποι αυτοί αλιείας πρέπει να υπόκεινται σε παρατήρηση και σε όρους βάσει των οποίων οι εν λόγω δραστηριότητες θα πάψουν να πραγματοποιούνται εάν τα παρεμπίπτοντα αλιεύματα γάδου καταστούν υπερβολικά.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός θεσπίζει μέτρα για τη προστασία του ώριμης ηλικίας γάδου κατά τη διάρκεια της περιόδου αναπαραγωγής του 2001 στην Θάλασσα Ιρλανδίας (Διαίρεση VIIα ICES), όπως καθορίζεται στον κανονισμό του Συμβουλίου (EΟΚ) αριθ. 3880/91 της 17ης Δεκεμβρίου 1991, για την υποβολή εθνικών στατιστικών αλιευμάτων από κράτη μέλη που αλιεύουν στο βορειοανατολικό Ατλαντικό [5]).

[5] ΕΕ L 365, της 31.12.1991, σ.1.

Άρθρο 2

1. Κατά την περίοδο από 14ης Φεβρουαρίου έως 30 Aπριλίου 2001, απαγορεύεται η χρήση οποιουδήποτε τύπου βενθοπελαγικής τράτας, γρίπου ή παρόμοιων συρόμενων εργαλείων, οποιουδήποτε απλαδιού διχτύου, μανωμένου διχτυού, διχτυού εμπλοκής ή παρόμοιου στατικού εργαλείου, ή οποιουδήποτε αλιευτικού εργαλείου, το οποίο διαθέτει άγκιστρα εντός του τμήματος της Διαίρεσης VIIα ICES που περικλείεται από:

- την ανατολική ακτή της Ιρλανδίας και την ανατολική ακτή της Βορείου Ιρλανδίας και

- των ευθέων γραμμών που ενώνουν διαδοχικά τις εξής γεωγραφικές συντεταγμένες.

ένα σημείο στην ανατολική ακτή της χερσονήσου Ards της Βορείου Ιρλανδίας στις 54°30'Β

54°30'Β, 04°50'Δ

53°15'Β, 04°50'Δ

ένα σημείο στην ανατολική ακτή της Ιρλανδίας στις 53°15'Β

2. Κατά παρέκκλιση της παραγράφου 1 εντός της περιοχής και της χρονικής περιόδου που αναφέρεται στην εν λόγω παράγραφο,

(α) η χρήση βεθοπελαγικής τράτας με πόρτες επιτρέπεται υπό τον όρο ότι δεν διατηρείται επί του σκάφους κανένας άλλος τύπος αλιευτικού εργαλείου και ότι η τράτα αυτή:

(i) έχει μέγεθος ματιών είτε μεταξύ 70 mm έως 79 mm είτε 80 mm έως 89 mm και

(ii) διαθέτει μόνο μία από τις επιτρεπόμενες σειρές μεγεθών ματιών και

(iii) δεν διαθέτει κανένα μάτι, άσχετα από την θέση του στο δίχτυ, μεγέθους μεγαλύτερου από 300 mm και

(iv) χρησιμοποιείται μόνο σε περιοχή η οποία περικλείεται από την διαδοχική ένωση με ευθείες γραμμές των εξής γεωγραφικών συντεταγμένων:

53°30'Β, 05°30'Δ

53° 30'Β, 05°20'Δ

54°20'Β, 04°50'Δ

54°30'Β, 05°10'Δ

54°30'Β, 05°20'Δ

54°00'Β, 05°50'Δ

54°00'Β, 06°10'Δ

53°45'Β, O6°10'Δ

53°45'Β, 05°30'Δ

53°30'Β, 05°30'Δ

Επιπροσθέτως, τα αλιεύματα που διατηρούνται επί του σκάφους και αλιεύονται με βενθοπελαγική τράτα με πόρτες υπό τους όρους αυτούς επιτρέπονται να εκφορτώνονται μόνον εφόσον η ποσοστιαία σύνθεσή τους είναι σύμφωνη με τους όρους που ορίζονται στο παράρτημα I του κανονισμού (EΚ) αριθ. 850/98, της 30ης Mαρτίου 1998, για την προστασία νεαρών θαλάσσιων οργανισμών [6] όσον αφορά συρόμενα εργαλεία μεγέθους ματιών μεταξύ 70 mm έως 79 mm.

[6] ΕΕ L 125, της 27.4.1998, σ.1.

(β) Η χρήση τρατών επιλογής επιτρέπεται υπό τον όρο ότι κανένας άλλος τύπος αλιευτικού εργαλείου δεν διατηρείται επί του σκάφους και ότι τα δίχτυα:

(i) πληρούν τους όρους που καθορίζονται στα εδάφια (i), (α), (β), (γ) και

(ii) είναι κατασκευασμένα σύμφωνα με τις τεχνικές προδιαγραφές που προβλέπονται στο παράρτημα και

(iii) χρησιμοποιούνται μόνο εντός περιοχής που περικλείεται από ευθείες γραμμές που ενώνουν διαδοχικά τις εξής γεωγραφικές συντεταγμένες:

53°45'Β, O6°00'Δ

53°45'Β, 05°30'Δ

53°30'Β, 05°30'Δ

53°30'Β, 06°00'Δ

53°45'Β, O6°00'Δ

Επιπροσθέτως, στην περίπτωση που το συνολικό βάρος του γάδου που διατηρείται επί ενός αλιευτικού σκάφους που χρησιμοποιεί υπό τους όρους αυτούς τράτα επιλογής είναι μεγαλύτερο από το 18% του βάρους του συνόλου των θαλάσσιων οργανισμών που διατηρούνται επί του σκάφους, το εν λόγω σκάφος διακόπτει αμέσως την αλιεία στην περιοχή αυτή και επιστρέφει στην περιοχή αυτή προκειμένου να αλιεύσει μόνο μετά την παρέλευση τουλάχιστον 24 ωρών.

(γ) Η χρήση μεσοπελαγικών τρατών επιτρέπεται υπό τον όρο ότι κανένας άλλος τύπος αλιευτικού εργαλείου δεν διατηρείται επί του σκάφους και ότι τα δίχτυα αυτά:

(i) διαθέτουν μέγεθος ματιών ίσο ή μεγαλύτερο από 100 mm

(ii) διαθέτουν 500 τουλάχιστον μεμονωμένα μάτια μεγέθους τουλάχιστον 300 mm

(iii) χρησιμοποιούνται μόνο κατά τη περίοδο μεταξύ 14ης Φεβρουαρίου έως 22 Mαρτίου

(iv) χρησιμοποιούνται μόνον εντός της περιοχής που περικλείεται από ευθείες γραμμές οι οποίες ενώνουν διαδοχικά τις εξής γεωγραφικές συντεταγμένες:

54°30'Β, 05°30'Δ

54°30'Β, 04°50'Δ

53°15'Β, 04°50'Δ

53°15'Β, 05°30'Δ

54°30'Β, 05°30'Δ

Επιπροσθέτως, στη περίπτωση που το συνολικό βάρος του γάδου που διατηρείται επί ενός αλιευτικού σκάφους που χρησιμοποιεί υπό τους όρους αυτούς μεσοπελαγική τράτα είναι μεγαλύτερο από το 15% του βάρους του συνόλου των θαλάσσιων οργανισμών που διατηρούνται επί του σκάφους, το εν λόγω σκάφος διακόπτει αμέσως την αλιεία στην περιοχή αυτή και επιστρέφει στην περιοχή αυτή προκειμένου να αλιεύσει μόνο μετά την παρέλευση τουλάχιστον 24 ωρών.

Άρθρο 3

Οι αρχές των κρατών μελών μεριμνούν ώστε τουλάχιστον σε 50 αλιευτικά ταξίδια να επιβιβάζονται επί των αλιευτικών σκαφών που χρησιμοποιούν είτε μεσοπελαγικές τράτες είτε τράτες επιλογής, παρατηρητές βάσει των όρων που ορίζονται στο άρθρο 2.

Για αλιευτικές δραστηριότητες που διεξάγονται βάσει των όρων που ορίζονται στο άρθρο 2, οι παρατηρητές καταγράφουν:

(α) Tο βάρος της συνολικής ποσότητας όλων των θαλάσσιων οργανισμών που αλιεύτικαν σε κάθε ρίψη του αλιευτικού εργαλείου

(β) Tο βάρος της συνολικής ποσότητας γάδου που αλιεύθηκε σε κάθε ρίψη του αλιευτικού εργαλείου

(γ) Tο μήκος κάθε αλιευθέντος γάδου στρογγυλευμένο στο πλησιέστερο κατώτερο εκατοστόμετρο του απόλυτου μήκους

(δ) Tη συνολική ποσότητα όλων των θαλάσσιων οργανισμών που εκφορτώθηκαν

(ζ) Tη συνολική ποσότητα του εκφορτωθέντος γάδου

(η) Tο μήκος κάθε εκφορτωθέντος γάδου στρογγυλεμένο στο πλησιέστερο κατώτερο εκατοστόμετρο του απόλυτου μήκους.

Άρθρο 4

Ο παρών κανονισμός αρχίζει να ισχύει τη 14η Φεβρουαρίου 2001.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠAΡΑΡΤΗΜΑ

Tεχνικές προδιαγραφές της τράτας επιλογής

>ΑΝΑΦΟΡΑ ΣΕ ΓΡΑΦΗΚΟ>